Държавен вестник, бр. 106, 2023 г., стр. 101

БРОЙ  106	
Д Ъ Р Ж А В Е Н  В Е С Т Н И К 	
СТР.  101  
МИНИСТЕРСКИ СЪВЕТ
ПОСТАНОВЛЕНИЕ № 309
ОТ 15 ДЕКЕМВРИ 2023 Г.
за приемане на Методика за оценка на из­
пълнението на одобрените бизнес програми 
на публичните предприятия
МИНИСТЕРСКИЯТ СЪВЕТ
П О С Т А Н О В И :
Член единствен. Приема Методика за 
оценка на изпълнението на одобрените бизнес 
програми на публичните предприятия.
Преходни и заключителни разпоредби
§ 1. Методиката за оценка на изпълнението 
на одобрените бизнес програми на публичните 
предприятия се приема на основание чл. 17 
от Правилника за прилагане на Закона за 
публичните предприятия.
§ 2. Първите оценки по реда на тази мето­
дика се извършват за изпълнението на бизнес 
програмите за 2023 г. 
§ 3. Постановлението влиза в сила от датата 
на обнародването му в „Държавен вестник“. 
За министър-председател:
Мария Габриел
Главен секретар на Министерския съвет: 
Ваня Стойнева
МЕТОДИКА
за оценка на изпълнението на одобрените 
бизнес програми на публичните предприятия
Г л а в а  п ъ р в а
ОБЩИ ПРАВИЛА
Чл. 1. С методиката се регламентират 
редът, начинът и критериите за извършване 
на оценка на изпълнението на одобрените 
бизнес програми на публичните предприятия.
Чл. 2. Постигането на финансовите цели и 
на нефинансовите цели, произтичащи от стра­
тегическата цел на публичното предприятие, 
се оценява на базата на заложените в неговата 
бизнес програма показатели и стойностите, 
които трябва да бъдат постигнати.
Чл. 3. Бизнес програмите на публичните 
предприятия се изготвят в съответствие с 
изискванията на Правилника за прилагане на 
Закона за публичните предприятия и одоб-
рената от Министерския съвет Политика за 
участието на държавата в публичните пред­
приятия (наричана по-нататък „Политиката“).
Чл. 4. (1) Изпълнението на бизнес програ­
мите се отчита ежегодно при приключване на 
финансовата година пред органа, упражняващ 
правата на държавата, и пред Агенцията за 
публичните предприятия и контрол.
(2) Отчетът за изпълнение на бизнес про­
грамата се изготвя от публичното предприятие 
и задължително съдържа сравнителен анализ 
на достигнатите със заложените показатели 
в бизнес програмата за съответния период. 
Отчетът трябва да включва формата за отчет 
съгласно приложение № 1, съответно прило­
жение № 1А, в зависимост от определената 
група на публичното предприятие.
(3) За целите на проследяване на изпъл­
нението на Политиката към отчета за из­
пълнение на бизнес програмата публичното 
предприятие попълва и представя отчет във 
формат съгласно приложение № 2 относно 
изпълнението на общите нефинансови цели, 
включващи следните категории: социална 
политика, екологична програма, борба с ко­
рупцията и корпоративно управление.
Чл. 5. За целите на извършване на оценка 
на изпълнението на одобрените бизнес про­
грами на публичните предприятия се използ­
ва групирането на публичните предприятия 
съгласно Политиката:
1. Група А. Предприятия, осъществяващи 
предимно търговска дейност:
а) А1. предприятия, осъществяващи пре­
димно търговска дейност (участват на кон­
курентен, свободен пазар за привличане на 
клиенти), финансират се от собствените си 
приходи и/или от средства, привлечени на 
финансовите пазари;
б) А2. предприятия, осъществяващи тър­
говска дейност и осъществяващи публични 
функции и политики, като част от дейността 
им е финансирана от държавата и/или цени­
те на предоставяните от тях стоки и услуги 
подлежат на регулация.
2. Група Б. Предприятия, осъществяващи 
предимно публични функции и политики:
а) Б1. предприятия, които функционират 
в сферата на здравеопазването;
б) Б2. предприятия, една част от които 
се финансират изцяло от държавата, друга 
част се финансират от държавата и от при­
ходите от собствената им дейност, и/или от 
приходи, определени със специални закони, 
а трета част – от приходите от собствената 
им дейност и/или от приходи, определени със 
специални закони.
Чл. 6. Оценката на изпълнението на одоб-
рената бизнес програма на публично пред­
приятие, включително на постигането на 
финансовите цели и на нефинансовите цели, 
произтичащи от стратегическата му цел, се 
извършва въз основа на представените чрез 
Електронно-информационната система на пуб­
личните предприятия документи – одитиран 
и приет годишен финансов отчет, одобрена от 
органа, упражняващ правата на държавата, 
или от Надзорния съвет бизнес програма и 
отчет за нейното изпълнение. 
Чл. 7. Изпълнението на заложените фи­
нансови и нефинансови цели, както и из­
пълнението на одобрените бизнес програми 
се отчита по четиристепенна скала, която 
включва следните нива и диапазон точки: